**Til den afgående bestyrelse og referent fra generalforsamlingen.**

**Kommentar fra revisor:**

Jeg er MEGET utilfreds med referatet fra generalforsamlingen og specielt referentens gengivelse af mine indlæg på generalforsamlingen, som overhovedet ikke er i overensstemmelse, med de synspunkter jeg fremlagde.

**Vedr. AD 3, Regnskab var mine kommentarer:**

Som foreningens revisor har jeg et par kommentarer til regnskabet:

Vedhæftet indkaldelsen er mine bemærkninger efter revision af regnskabet.

Der er udbetalt udokumenteret skattefrit vederlag til bestyrelsesmedlemmer for afholdelse af bestyrelsesmøder.

Selvfølgelig skal bestyrelsesmedlemmer have dække disse udgifter, men det måske på en af de måder jeg har beskrevet:

- Det kan gøre ved bilag på faktiske udgifter eller

- Ved at generalforsamlingen godkender, at der udbetales et skattefrit vederlag til bestyrelsesmedlemmerne.

I henhold til SKAT kan der til bestyrelsesmedlemmer i frivillige organisationer udbetales en skattefri godtgørelse op til 3.900,- kr. årligt.

Da bestyrelsen ikke har fremsat forslag herom, må det kommende års udgifter refunderes ved dokumenterede bilag for de faktiske udgifter.

Det andet punkt er et hjemmelavet bilag, som absolut ikke er i overensstemmelse med regler for fakturering.

Da jeg gennemgik regnskabet så jeg ikke den Resultatopgørelse, som er vedhæftet. Den så jeg først, da jeg modtog indkaldelsen.

Denne Resultatopgørelse er meget misvisende. Jeg mener nok, jeg kan gennemskue, hvad der ligger bag tallene, men det er nok uforståelig for de fleste.

Under udgifter står der Græsslåning 16.459,62 kr. Man kan jo undre sig over hvad der gemmer sig bag dette beløb, når der på sidste ordinære generalforsamling blev besluttet, at frivillige fremover stod for græsslåningen.

Så jeg synes for god orden skyld, at bestyrelsen forklarer, hvad der ligger bag tallene.

Et andet punkt er 47.850,27 kr. for Arbejdsdage og Petanque. Petanquebanen blev finansieret i 2014 og udgiften til arbejdsdagene var ganske ubetydelige. Så hvad dækker denne store postering over?

**Vedr. AD 4, Budget var mine kommenrater:**

Hvad omfatter de 300.000 kr. til legeplads mv. som er budgetteret i 2017-18. Umiddelbart synes jeg, at 300.000 kr. er mange penge til en legeplads, som bruges mere af kommunoms institutioner og dagplejere end af grundejerforeningens medlemmer.

Jeg forventer, som foreningens revisor, at disse fremsendte kommentarer vedhæftes som bilag til referatet!

Med venlig hilsen

Carsten Victor Rasmussen

R50